ภาวะนี้เกิดกับลูกชายของดิฉันเองเคยมีอาการหนักคือปวดกล้ามเนื้ออย่างรุนแรง กล้ามเนื้อขยับตัวแรงมากต้องขยับตัวไม่ได้เข้าโรงพยาบาลบอกเป็นภาวะกล้ามเนื้อสลายเขาเคยเกิดอุบัติเหตุรถมอเตอร์ไซด์และโดนไฟฟ้าช้อตเข้ารพ.ก่อนที่จะมีภาวะแบบนี้ และเป็นมาตลอดแต่อาการยังไม่รุนแรงเท่าครั้งแรก มีวิธีรักษาอย่าวไรบ้างคะ
สวัสดีค่ะ ภาวะกล้ามเนื้อลายสลายคือภาวะที่กล้ามเนื้อลายส่วนที่เสียหายสลายตัวแล้วปล่อยสารที่อยู่ภายในเซลล์เข้าสู่กระแสเลือดจนอาจทำให้ไตวายได้ เป็นภาวะที่ควรได้รับการรักษาอย่างทันท่วงทีภายใต้การดูแลของแพทย์ด้วยการให้สารน้ำ การใช้ยาไบคาร์บอเนตหรือยาขับปัสสาวะบางชนิดเพื่อช่วยให้ไตทำงานเป็นปกติ เป็นต้นอาการปวดกล้ามเนื้อรุนแรงจากการมีภาวะกล้ามเนื้อสลายดังกล่าวมานั้น คงต้องดูที่สาเหตุว่าภาวะกล้ามเนื้อสลายมาจากอะไร การเคยเกิดอุบัติเหตุทางรถและถูกไฟฟ้าช็อตดังกล่าวมานั้น อาจทำให้มีภาวะกล้ามเนื้ออักเสบเฉียบพลัน จนมีค่าเอนไซม์จากกล้ามเนื้อขึ้นและปวดกล้ามเนื้อเฉียบพลันขึ้นมาได้ แต่ไม่ควรเป็นต่อเนื่องเรื้อรัง ไม่แน่ใจว่าเหตุการณ์ดังกล่าวเกิดขึ้นมานานแล้วหรือไม่ หากเป็นมาเกิน 1 เดือนมาแล้ว ยังมีอาการต่อเนื่อง อาจจะต้องหาสาเหตุอื่นๆที่ทำให้ปวดกล้ามเนื้อมากร่วมด้วย หรือดูว่าทำไมจึงยังมีการสลายกล้ามเนื้ออย่างต่อเนื่อง แม้จะไม่ได้ถูกไฟฟ้าช็อตแล้วเบื้องต้นดื่มน้ำมากๆ พักการทำงานหนักๆ งดการใช้งานกล้ามเนื้อที่บาดเจ็บ รับปประทานยาแก้ปวดเพื่อบรรเทาอาการได้ และทำตามคำแนะนำของแพทย์ผู้รักษาอ่านเพิ่มเติม